PMIndiaData/PMIndiaSum huggingface dataset:
પ્રધાનમંત્રીએ દલિત ઉદ્યમિઓના રાષ્ટ્રીય સંમેલનનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે દલિત ઈન્ડિયન ચેમ્બર્સ ઓફ કોમર્સ એન્ડ ઈન્ડસ્ટ્રી (ડિકકી)દ્વારા નવી દિલ્હીના વિજ્ઞાન ભવનમાં આયોજીત દલિત ઉદ્યમીઓના રાષ્ટ્રીય સંમેલનનું ઉદ્ઘાટન કર્યું. આ પ્રસંગે બોલતા પ્રધાનમંત્રીએ પોતાના “મન કી બાત ”કાર્યક્રમને યાદ કર્યો, જયાં તેમણે લોકોને આહ્વવાન કર્યુ હતું કે તેઓ ન માત્ર પોતાના અધિકારો વિશે વાત કરે પરંતુ પોતાના કર્તવ્યોની પણ ચર્ચા કરે. પ્રધાનમંત્રીએ કહ્યું કે અહીંયા હાજર દલિત ઉદ્યમીઓએ ન માત્ર પોતાના કર્તવ્યોની વાત કરી પરંતુ તેનું સફળતાપૂર્વક પૂરા પણ કર્યા. ડૉ. બાબાસાહેબ આંબેડકરને શ્રદ્ધાંજલિ અર્પણ કરતા પ્રધાનમંત્રીએ કહ્યું ડૉ. આંબેડકરને વ્યાપક રૂપે આપણા બંધારણ નિર્માતા તરીકે જ યાદ કરવામાં આવે છે, જ્યારે કે તે મહાન અર્થશાસ્ત્રી પણ હતા. તેમણે ડો. આંબેડકરના ભારતના ઔદ્યોગિકીકરણની પરિકલ્પનાનો ઉલ્લેખ કરતા કહ્યું કે દલિત, જે પોતે જમીન વિહોણા છે, માત્ર ઔદ્યોગિકીકરણના માધ્યમથી જ પ્રગતિ કરી શકે છે. પ્રધાનમંત્રીએ કહ્યું કે નાણાકીય સમાવેશન કેન્દ્ર સરકારના ફોકસનું મૂળ છે, જે નોકરી ઈચ્છનાર નહીં, નોકરી પ્રદાન કરનાર તૈયાર કરશે. આ સંદર્ભમાં તેમણે પ્રધાનમંત્રી મુદ્રા યોજના અંતર્ગત અપાતા ઋણનો ઉલ્લેખ કર્યો. તેમણે પ્રથમ પેઢીના ઉદ્યમીઓ માટે ઉદ્યમ મૂડી નિધિ એટલે કે વેન્ચર કેપીટલ ફંડનો પણ ઉલ્લેખ કર્યો. પ્રધાનમંત્રીએ દલિત ઉદ્યમીઓને આશ્વાસન આપ્યું કે સરકાર તેમના લાભ માટે કામ કરી રહી છે. તેમણે કહ્યું કે આ સભામાં હાજર સદસ્યોની સફળતા વિપરીત પરિસ્થિતિઓનો સામનો કરી રહેલા બીજા વ્યકિતઓને પ્રેરીત કરી શકે છે. પ્રધાનમંત્રીએ દલિત ઉદ્યમીઓને પાંચ વ્યવસાયિક ઉત્કૃષ્ટતા પુરસ્કાર પ્રદાન કર્યા. આ પ્રસંગે સામાજીક ન્યાય તેમજ અધિકારીતા મંત્રી શ્રી થાવરચંદ ગહલોત પણ હાજર હતા.
મંત્રીમંડળે વર્ગીકરણનાં માપદંડોને બદલવા માટે સૂક્ષ્મ, લઘુ અને મધ્યમ ઉદ્યોગસાહસ વિકાસ કાયદા, 2006માં સંશોધનને અને લોકસભામાં વિલંબિત એમએસએમઈડી (સંશોધન) ખરડા, 2015ને પાછો લેવાનાં પ્રસ્તાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિત મંત્રીમંડળે સૂક્ષ્મ, લઘુ અને મધ્યમ ઉદ્યોગસાહસોનાં વર્ગીકરણનાં આધારમાં પરિવર્તનને મંજૂરી આપી દીધી છે. તેને ‘પ્લાન્ટ/મશીનરી ઇક્વિપમેન્ટમાં રોકાણ’ માંથી બદલીને ‘વાર્ષિક ટર્નઓવર’માં બદલવાનો પ્રસ્તાવ છે. આ પગલાથી વેપાર કરવામાં સરળતા ઊભી થશે અને વર્ગીકરણ વૃદ્ધિ મુલક બનશે તથા જીએસટી આધારિત નવી કર વ્યવસ્થાને અનુકુળ બનાવશે. સૂક્ષ્મ, લઘુ અને મધ્યમ ઉદ્યોગસાહસ વિકાસ (એમએસએમઈડી) કાયદો, 2007ની કલમ 7માં સંશોધન કરવામાં આવશે તથા માલ અને સેવાઓનાં સંબંધમાં વાર્ષિક વ્યવસાયને ધ્યાનમાં રાખીને એકમોને આ પ્રકારે પરિભાષિત કરવામાં આવશે – જ્યાં 5 કરોડ રૂપિયાથી વધારેનો વાર્ષિક વ્યવસાય નહીં થાય, તેને સૂક્ષ્મ ઉદ્યોગસાહસનાં એક એકમ તરીકે પરિભાષિત કરવામાં આવશે. જ્યાં વાર્ષિક વ્યવસાય 5 કરોડ રૂપિયાથી વધારે હોય, પણ 75 કરોડથી ઓછો હશે, તેને લઘુ ઉદ્યોગસાહસનાં એકમ સ્વરૂપે પરિભાષિત કરવામાં આવશે. જ્યાં વાર્ષિક વ્યવસાય 75 કરોડથી વધારે હોય, પણ 250 કરોડથી વધારે ન હોય, તેને મધ્યમ ઉદ્યોગસાહસનાં એકમ સ્વરૂપે પરિભાષિત કરવામાં આવશે. આ ઉપરાંત કેન્દ્ર સરકાર અધિસૂચના મારફતે વ્યવસાયનાં રકમની મર્યાદામાં ફેરફાર કરી શકે છે, જે એમએસએમઈડી કાયદાની ધારા 7માં ઉલ્લેખિત મર્યાદા કરતાં ત્રણ ગણાથી વધારે નહીં હોય. હાલ એમએસએમઈડી કાયદા (કલમ 7)માં નિર્માણ એકમોનાં સંબંધમાં પ્લાન્ટ અને મશીનરીમાં રોકાણ તથા સેવા સાહસો માટે ઉપકરણમાં રોકાણને આધારે સૂક્ષ્મ, લઘુ અને મધ્યમ ઉદ્યોગસાહસોનું વર્ગીકરણ કરવામાં આવે છે. પ્લાન્ટ અને મશીનરીમાં રોકાણનો માપદંડ સ્વજાહેરાત છે, જેનાં માટે જરૂર પડે તો પ્રમાણીકરણ અને વ્યવહારનાં ખર્ચની ખરાઈ આવશ્યક છે. જીએસટી નેટવર્કનાં સંબંધમાં ટર્ન ઓવરનાં આંકડા વિશ્વસનિય માની શકાય છે. તેનાથી પારદર્શકતા વધશે અને નિરીક્ષણની જરૂર નહીં રહે. આ ઉપરાંત પ્લાન્ટ અને મશીનરી/ઉપકરણ, રોજગારીમાં રોકાણનાં આધારે વર્ગીકરણમાં રહેલી અનિશ્ચિતતાઓ દૂર કરશે અને વેપાર કરવામાં સરળતા પણ વધશે. સંશોધનથી સરકારને સૂક્ષ્મ, લઘુ અને મધ્યમ ઉદ્યોગસાહસોનાં વર્ગીકરણમાં લવચીકપણું અપનાવવામાં મદદ મળશે, જેથી બદલાતાં આર્થિક સ્થિતિસંજોગોમાં વિકાસ થઈ શકે. આ સંબંધમાં એમએસએમઈડી કાયદામાં સંશોધનની જરૂર નહીં રહે. વર્ગીકરણનાં માપદંડોમાં પરિવર્તનથી વેપાર કરવામાં સરળતાને પ્રોત્સાહન મળશે. પરિણામ સ્વરૂપે વૃદ્ધિ થશે અને દેશનાં એમએસએમઈ ક્ષેત્રમાં પ્રત્યક્ષ અને પરોક્ષ રોજગાર વધારવાનો માર્ગ પ્રશસ્ત થશે.
પ્રધાનમંત્રીએ રાયબરેલીનાં એનટીપીસી પ્લાન્ટમાં થયેલા અકસ્માત પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ઉત્તરપ્રદેશનાં રાયબરેલીમાં એનટીપીસી પ્લાન્ટમાં થયેલા અકસ્માત પર દુઃખ વ્યક્ત કર્યું છે. પ્રધાનમંત્રીએ કહ્યું, “રાયબરેલીનાં એનટીપીસી પ્લાન્ટમાં થયેલા અક્સમાતથી ઘણું દુ:ખ થયુ. નિરાધાર થયેલા પરિવારો માટે લાગણી વ્યક્ત કરૂ છુ, ઇજાગ્રસ્ત લોકો ઝડપથી સ્વસ્થ થાય તેવી પ્રાર્થના. પરિસ્થિતિનું નજીકથી નિરીક્ષણ કરવામાં આવી રહ્યું છે અને પ્રાશાસન ખાતરી આપે છે કે સ્થિતિ જડપથી થાળે પડી જશે”
કેન્દ્રીય મંત્રીમંડળે બાળ યૌન અપરાધ સંરક્ષણ (પોક્સો) ધારા, 2012માં સંશોધનની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બાળકો સામે થતાં યૌન અપરાધ કરવા પર દંડને વધારે કડક બનાવવા માટે બાળ યૌન અપરાધ સંરક્ષણ (પોક્સો) ધારામાં સંશોધન કરવા માટે મંજૂરી આપી દીધી છે. મુખ્ય બાબતો: પોક્સો ધારો, 2012ને બાળકોનાં હિત અને ભલાઈની સુરક્ષાને ધ્યાનમાં રાખીને બાળકોને યૌન અપરાધ, યૌન ઉત્પીડન અને પોર્નોગ્રાફીથી સુરક્ષા પ્રદાન કરવા માટે લાગુ કરવામાં આવ્યો હતો. આ કાયદો 18 વર્ષથી ઓછી વયનાં બાળકોને વ્યક્તિ સ્વરૂપે પરિભાષિત કરે છે અને બાળકનો શારીરિક, ભાવનાત્મક, બૌદ્ધિક અને સામાજિક વિકાસ સુનિશ્ચિત કરવા માટે દરેક તબક્કાને વધારે મહત્ત્વ આપીને બાળકોનાં શ્રેષ્ઠ હિતો અને કલ્યાણનું સન્માન કરે છે. આ ધારામાં લૈંગિક ભેદભાવ નથી. પોક્સો ધારો, 2012ની કલમ – 4, કલમ – 5, કલમ – 6, કલમ – 9, કલમ – 14, કલમ – 15 અને કલમ – 42માં બાળ યૌન અપરાધનાં પાસાંઓનું ઉચિત રીતે સમાધાન લાવવા માટે સંશોધન કરવામાં આવ્યાં છે. આ સંશોધન દેશમાં બાળ યૌન અપરાધની વધતી પ્રવૃત્તિને રોકવા માટે કડક ઉપાય કરવાની જરૂરિયાતને કારણે કરવામાં આવ્યાં છે. બાળ યૌન અપરાધની પ્રવૃત્તિને રોકવાનાં ઉદ્દેશ સાથે એક નિવારક સ્વરૂપે કાર્ય કરવા માટે આ કાયદાની કલમ – 4, કલમ – 5 અને કલમ – 6નું સંશોધન કરવાનો પ્રસ્તાવ કરવામાં આવ્યો છે, જેથી બાળકોને યૌન અપરાધ સામે સુરક્ષા પ્રદાન કરવા માટે આક્રમક યૌન અપરાધ કરવાનાં મામલે મૃત્યુદંડ સહિત કડક દંડનો વિકલ્પ પ્રદાન કરી શકાય. કુદરતી સંકટો અને આપત્તિઓનાં સમયે, બાળકોને યૌન અપરાધો સામે રક્ષણ અને આક્રમક યૌન અપરાધનાં ઉદ્દેશ સાથે બાળકોની ઝડપી યૌન પરિપક્વતા માટેનાં અંતઃસ્ત્રાવ (હોર્મોન) કે કોઈ રાસાયણિક પદાર્થો સામે આ કાયદાની કલમ – 9માં સંશોધન કરવાનો પણ પ્રસ્તાવ રજૂ કરવામાં આવ્યો છે. બાળ પોર્નોગ્રાફીના દૂષણને દૂર કરવા માટે પોક્સો કાયદો, 2012ની કલમ – 14 અને કલમ – 15માં પણ સંશોધન કરવાનો પ્રસ્તાવ રજૂ કરવામાં આવ્યો છે. બાળકોની પોર્નોગ્રાફિક સામગ્રીને નષ્ટ ન કરવા/ડિલેટ ન કરવા/રિપોર્ટ કરવા પર દંડ કરવાનો પ્રસ્તાવ રજૂ કરવામાં આવ્યો છે. આ પ્રકારની વ્યક્તિને એ પ્રકારની સામગ્રીનાં પ્રસારણ/પ્રચાર/કોઈ અન્ય રીતે વ્યવસ્થાપન કરવાની બાબતમાં જેલ કે દંડ અથવા બંને સજાઓ કરવાનો પ્રસ્તાવ રજૂ કરવામાં આવ્યો છે. ન્યાયાલય દ્વારા નિર્ધારિત આદેશ અનુસાર એવી સામગ્રીનો ન્યાયાલયમાં પુરાવા સ્વરૂપે ઉપયોગ કરવા માટે રિપોર્ટિંગ કરી શકાશે. વ્યાપારિક ઉદ્દેશ માટે કોઈ બાળકને કોઈ પણ સ્વરૂપે પોર્નોગ્રાફિક સામગ્રીનો સંગ્રહ કરવા/પોતાની પાસે રાખવા માટે દંડની જોગવાઈઓને વધારે કડક બનાવવામાં આવી છે. લાભ: આ સંશોધનથી આ કાયદામાં કડક દંડ કરવાની જોગવાઈઓને સામેલ કરવાને કારણે બાળ યૌન અપરાધની પ્રવૃત્તિ અટકાવવામાં મદદ મળવાની આશા છે. એનાથી પરેશાનીનાં સમયે નબળાં બાળકોનાં હિતનું રક્ષણ થશે તથા તેમની સુરક્ષા અને મર્યાદા સુનિશ્ચિત થશે. આ સંશોધનનો ઉદ્દેશ યૌન અપરાધ અને દંડનાં પાસાઓનાં સંબંધમાં સ્પષ્ટતા સ્થાપિત કરવાનો છે.
વૈશ્વિક સ્તરે મંદી હોવા છતાં, બ્રિક્સ દેશોએ આર્થિક વિકાસને વેગ આપ્યો, લાખો લોકોને ગરીબીમાંથી ઉગાર્યા: પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે બ્રાઝિલમાં બ્રિક્સ સમિટ દરમિયાન બ્રિક્સ વ્યાપાર મંચને સંબોધન કર્યું હતું. અન્ય બ્રિક્સ દેશોના વડાઓએ પણ આ વ્યાપાર મંચને સંબોધન કર્યું હતું. આ પ્રસંગે પ્રધાનમંત્રી શ્રી નરેન્દ્ર મોદીએ જણાવ્યું હતું કે બ્રિક્સ દેશો વિશ્વની આર્થિક વૃદ્ધિનો 50 ટકા હિસ્સો ધરાવે છે. વૈશ્વિક સ્તરે મંદી હોવા છતાં, બ્રિક્સ દેશોએ આર્થિક વિકાસને વેગ આપ્યો, લાખો લોકોને ગરીબીમાંથી ઉગાર્યા છે તેમજ ટેક્નોલૉજી અને નવીનીકરણમાં મોટી સફળતા પ્રાપ્ત કરી છે. પ્રધાનમંત્રીએ ઇચ્છા વ્યક્ત કરી કે ઇન્ટ્રા-બ્રિક્સ વેપાર અને રોકાણ લક્ષ્યાંક વધુ મહત્વાકાંક્ષી હોવા જોઈએ અને બ્રિક્સ દેશો વચ્ચેના વેપારની કિંમતમાં વધુ ઘટાડો કરવા સભ્ય દેશોના સૂચનોને આવકાર્યા હતા. પ્રધાનમંત્રીએ એમ પણ સૂચન કર્યું કે આગામી બ્રિક્સ સમિટ દ્વારા ઓછામાં ઓછા પાંચ એવા ક્ષેત્રોની પસંદગી કરવી જોઈએ જેમાં પૂરકતાના આધારે બ્રિક્સ દેશો વચ્ચે સંયુક્ત સાહસની રચના થઈ શકે. પ્રધાનમંત્રીએ કહ્યું કે આવતીકાલે સમિટ દરમિયાન ચર્ચા માટે આયોજીત બ્રિક્સ નેટવર્ક અને બ્રિકસ ઇન્સ્ટિટ્યુશન ફોર ફ્યુચર નેટવર્ક જેવી મહત્વપૂર્ણ પહેલ અંગે વિચારણા કરવામાં આવશે. તેમણે માનવ સંસાધન પર કેન્દ્રિત આ પ્રયાસોમાં જોડાવા માટે ખાનગી ક્ષેત્રને વિનંતી કરી. તેમણે એમ પણ સૂચવ્યું હતું કે પાંચ દેશોએ પરસ્પર સામાજિક સુરક્ષા કરાર પર પણ વિચાર કરવો જોઇએ. પ્રધાનમંત્રીએ જણાવ્યું હતું કે રાજકીય સ્થિરતા, સરળ નીતિઓ અને મૈત્રીપૂર્ણ વ્યવસાયિક સુધારાને લીધે ભારત વિશ્વની સૌથી વધુ ખુલ્લી અને મૈત્રીપૂર્ણ રોકાણ અર્થવ્યવસ્થા છે.
દેશભરના પ્રધાનમંત્રી આવાસ યોજનાના લાભાર્થીઓ સાથે પ્રધાનમંત્રીનો વીડિયો બ્રિજ મારફતે વાર્તાલાપ

પ્રધાનમંત્રી શ્રી નરેન્દ્ર મોદીએ આજે દેશભરના પ્રધાનમંત્રી આવાસ યોજનાના લાભાર્થીઓ સાથે વીડિયો બ્રિજ મારફતે વાર્તાલાપ કર્યો હતો. પ્રધાનમંત્રી દ્વારા વીડિયો બ્રિજ મારફતે સરકારની વિકાસ યોજનાઓના લાભાર્થીઓ સાથેના વાર્તાલાપની શ્રૃંખલાનો આ ત્રીજો વાર્તાલાપ હતો. પ્રધાનમંત્રી આવાસ યોજનાના લાભાર્થીઓ સાથે પરામર્શ કરતાં આનંદ વ્યક્ત કરી પ્રધાનમંત્રીએ કહ્યું કે આ પ્રકારના વાર્તાલાપથી, જે બાબતોમાં સુધારાની જરૂર છે તે સહિતનાં યોજનાનાં વિવિધ પાસાં સમજવામાં મદદ મળે છે. પ્રધાનમંત્રીએ વધુમાં જણાવ્યું કે પ્રધાનમંત્રી આવાસ યોજના એ માત્ર ઈંટ અને સિમેન્ટને લગતી બાબત નથી પરંતુ જીવનની વધુ સારી ગુણવત્તા પૂરી પાડતી અને સપનાં સાકાર કરતી બાબત છે. લાભાર્થીઓને સંબોધન કરતાં પ્રધાનમંત્રીએ જણાવ્યું કે છેલ્લા 4 વર્ષમાં સરકારે લક્ષ્યને ધ્યાનમાં રાખીને મિશન મોડમાં કામ કર્યું છે. સરકાર દરેક વ્યક્તિને વર્ષ 2022 સુધીમાં એટલે કે આપણી આઝાદીને 75 વર્ષ પૂરાં થાય ત્યાં સુધીમાં આવાસ મળી રહે તે બાબત ધ્યાનમાં રાખીને કામ કરી રહી છે. તેમ પ્રધાનમંત્રીએ વધુમાં ઉમેર્યું હતું. પ્રધાનમંત્રી આવાસ યોજના હેઠળ સરકાર ગ્રામ્ય વિસ્તારોમાં આશરે 3 કરોડ આવાસ અને શહેરી વિસ્તારોમાં 1 કરોડ આવાસના બાંધકામનું આયોજન કરી રહી છે. સરકાર અત્યાર સુધીમાં શહેરી વિસ્તારોમાં 47 લાખથી વધુ આવાસો બાંધવા માટે મંજૂરી આપી ચૂકી છે, જે અગાઉની સરકારે 10 વર્ષમાં આપેલી મંજૂરી કરતાં ચાર ગણા વધારે છે. સમાન પ્રકારે ગ્રામીણ વિસ્તારોમાં એક કરોડ કરતાં વધુ આવાસના બાંધકામ માટે સરકારે મંજૂરી આપી છે, જે અગાઉની સરકારે 10 વર્ષમાં મંજૂર કરેલાં 25 લાખ આવાસ કરતાં 4 ગણા વધારે છે. સરકારે મકાન બાંધવામાં લાગતો 18 માસનો સમય ઘટાડીને 12 માસ કર્યો છે. આ રીતે આશરે છ માસ જેટલી સમયની બચત કરી છે. પ્રધાનમંત્રી આવાસ યોજનામાં વર્તમાન સરકારે જે પરિવર્તન કર્યું છે તે બાબત પર ભાર મૂકતાં પ્રધાનમંત્રીએ જણાવ્યું કે મકાનનુ કદ પણ વીસ ચો. મીટરથી વધારી 25 ચો. મીટર કરવામાં આવ્યું છે. આ ઉપરાંત આ યોજના હેઠળ આપવામાં આવતી નાણાંકીય સહાયની રકમ પણ અગાઉની રૂ. 70,000 થી 75,000ની ફાળવણી સામે વધારીને રૂ. 1,25,000 કરવામાં આવી છે. પરામર્શ દરમિયાન પ્રધાનમંત્રીએ જણાવ્યું કે પ્રધાનમંત્રી આવાસ યોજનાને નાગરિકોના ગૌરવ સાથે જોડવામાં આવી છે અને વધુ મહિલાઓ, દિવ્યાંગ બહેનો અને ભાઈઓ, અનુસૂચિત જાતિ, અનુસૂચિત જનજાતિ, અન્ય પછાત વર્ગ અને લઘુમતી સમુદાયના વ્યક્તિઓને આવાસ ઉપલબ્ધ બની રહે તેની ખાતરી રાખવામાં આવી છે. લાભાર્થીઓ સાથે વાત કરતાં પ્રધાનમંત્રીએ જણાવ્યું કે પ્રધાનમંત્રી આવાસ યોજના દ્વારા (પીએમએવાય) તમામ લોકો માટે રોજગારીની તકો પેદા થઈ છે. આ યોજનાને મજબૂત બનાવવા માટે સરકાર કૌશલ્ય વિકાસ તરફ ધ્યાન આપી રહી છે કે, જેથી આવાસો ઝડપથી બંધાય અને ગુણવત્તાયુક્ત બાંધકામની ખાતરી થાય. એ મુજબ સરકારે આશરે એક લાખ જેટલા કડિયાઓને તાલીમ આપવાની શરૂઆત કરી છે. આ ઉપરાંત સરકારે ઘણા રાજ્યોમાં મહિલા કડિયાઓને પણ તાલીમ આપવાની શરૂઆત કરી છે અને એ દ્વારા મહિલા સશક્તિકરણમાં વધારો કર્યો છે. પ્રધાનમંત્રી સાથે વાર્તાલાપ કરતાં તમામ લાભાર્થીઓએ એ બાબતો વ્યક્ત હતી કે તેઓ હંમેશાં પોતાનું મકાન હોય તેવું સપનું જોતા હતા અને આજે મકાનના માલિક બનવાની ખુશી છે. તેમણે સંવાદમાં એવી બાબતોનું પણ વર્ણન કર્યું હતું કે તેમના જીવનમાં કેવું પરિવર્તન આવ્યું છે અને જીવનની ગુણવત્તામાં કેવું પરિવર્તન થયું છે.
પ્રધાનમંત્રીએ વારાણસીમાં બનારસ હિન્દૂ વિશ્વવિદ્યાલયની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે વારાણસીમાં બનારસ હિન્દૂ વિશ્વવિદ્યાલયની મુલાકાત લીધી હતી. તેમણે વારણસીનાં ઘાટ પર ભીંતચિત્રોની સાથે પંડિત મદન મોહન માલવીયની પ્રતિમાનું અનાવરણ કર્યું. શ્રી મોદીએ પંડિત મદન મોહન માલવીયની પ્રતિમા પર પુષ્પાંજલિ અર્પણ કરી હતી. ઉત્તરપ્રદેશના રાજ્યપાલ શ્રી રામ નાઈક, ઉત્તરપ્રદેશના મુખ્યમંત્રી શ્રી યોગી આદિત્યનાથ તથા અન્ય મહાનુભાવો પણ આ પ્રસંગે ઉપસ્થિત હતા. તેમણે પંડિત મહન મોહન માલવીય કેન્સર હોસ્પિટલ તથા ભાભા કેન્સર હોસ્પિટલ લહરતારાનું ઉદઘાટન કર્યું હતું. આ હોસ્પિટલો ઉત્તરપ્રદેશ અને આસપાસના રાજ્યો મધ્યપ્રદેશ, છત્તીસગઢ, ઝારખંડ અને બિહારના દરદીઓને ઉત્તમ સારવાર પૂરી પાડશે. પ્રધાનમંત્રીએ ઉચ્ચ ટેકનોલોજીયુક્ત પહેલા નવા ભાભાટ્રોનનું લોકાર્પણ કર્યું. તેમણે ડે-કેર યૂનિટ તથા ઓપીડીની મુલાકાત લીધી અને દરદીઓની સાથે વાતચીત કરી હતી. પ્રધાનમંત્રીએ
પ્રધાનમંત્રીએ ઉત્તર પ્રદેશના બદાયુંમાં માર્ગ અકસ્માતને કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના બદાયું જિલ્લામાં થયેલા માર્ગ અકસ્માતમાં જાનહાનિ પર ઊંડો શોક વ્યક્ત કર્યો છે. શ્રી મોદીએ અકસ્માતમાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રી કાર્યાલયે ટ્વીટ કર્યું; "ઉત્તર પ્રદેશના બદાયુંમાં થયેલો માર્ગ અકસ્માત ખૂબ જ દુ:ખદ છે. આમાં જેમણે પોતાના પ્રિયજનોને ગુમાવ્યા છે તેમના પ્રત્યે હું મારી સંવેદના વ્યક્ત કરું છું. તેમજ અકસ્માતમાં ઘાયલ થયેલા લોકો ઝડપથી સાજા થાય તેવી શુભેચ્છા પાઠવું છું:
મંત્રીમંડળે સંયુક્ત પણે ટપાલ ટિકિટ બહાર પાડવા માટે ભારત અને વિયેતનામ વચ્ચે થયેલી સમજૂતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળને ભારતીય ટપાલ વિભાગ અને વિયેતનામ ટપાલ વિભાગ વચ્ચે સંયુક્ત પણે ટપાલ ટિકિટ માટે થયેલી સમજૂતિ અંગે માહિતી આપવામાં આવી હતી. ભારત-વિયેતનામ : ‘પ્રાચીન વાસ્તુશિલ્પ’ વિષય પર સંયુક્ત પણે ટપાલ ટિકિટ બહાર પાડવા માટે સંચાર મંત્રાલયના ટપાલ વિભાગ અને વિયેતનારા પોસ્ટ વચ્ચે સમજૂતિ કરવામાં આવી હતી. આ સંયુક્ત ટપાલ ટિકિટ 25-01-2018ના રોજ બહાર પાડવામાં આવી હતી. ભારત-વિયેતનામની સ્મારક ટપાલ ટિકિટ પર ભારતના સાંચી સ્તૂપ અને વિયેતનામના મિન્હ પગોડાને ચિત્રાંકિત કરવામાં આવ્યા છે. ભારતીય ટપાલ વિભાગ અને વિયેતનામ ટપાલ વિભાગ દ્વારા 18-12-2017ના રોજ આ સમજૂતિ પર હસ્તાક્ષર કરવામાં આવ્યા હતા.
સંયુક્ત રાષ્ટ્રમાં માનનીય પ્રધાનમંત્રીનું સંબોધન

નમસ્કાર સાથીઓ, મહામહિમ અબ્દુલ્લા શાહિદજી તમને અધ્યક્ષપદ સંભાળવા બદલ હાર્દિક અભિનંદન પાઠવું છું. તમારૂં અધ્યક્ષ બનવું તે તમામ વિકાસશીલ દેશ અને ખાસ કરીને નાના ટાપુ જેવા વિકાસમાન દેશો માટે ખૂબ જ ગૌરવની બાબત છે. અધ્યક્ષ મહોદય, સમગ્ર વિશ્વ વિતેલા દોઢ વર્ષથી 100 વર્ષમાં આવેલી સૌથી મોટી મહામારીનો સામનો કરી રહ્યું છે. આવી ભયંકર મહામારીમાં જીવ ગુમાવનાર તમામ લોકોને હું શ્રધ્ધાંજલિ આપું છું અને એ પરિવારો પ્રત્યે મારી સંવેદના વ્યક્ત કરૂં છું. અધ્યક્ષ મહોદય, હું એવા દેશનું પ્રતિનિધિત્વ કરી રહ્યો છું કે જેને લોકશાહીની માતા તરીકેનું ગૌરવ પ્રાપ્ત થયું છે. લોકતંત્રની અમારી હજારો વર્ષોની મહાન પરંપરા રહી છે. આ 15મી ઓગસ્ટે ભારતે પોતાની આઝાદીની 75મા વર્ષમાં પ્રવેશ કર્યો છે. ભારતની વિવિધતા, અમારા સશક્ત લોકતંત્રની ઓળખ છે. એક એવો દેશ કે જ્યાં ડઝનબંધ ભાષાઓ છે, સેંકડો બોલીઓ છે. અલગ અલગ રહેણીકરણી અને ખાન–પાન છે. વાયબ્રન્ટ લોકશાહીનું આ શ્રેષ્ઠ ઉદાહરણ છે. ભારતના લોકતંત્રની એ તાકાત છે કે એક નાનો બાળક પણ ક્યારેક રેલવે સ્ટેશનના ટી સ્ટોલ પર પોતાના પિતાને મદદ કરતો હતો તે આજે ચોથી વખત
આવશ્યક વસ્તુ અધિનિયમ 1955 અંતર્ગત લાગુ થનારા નિયંત્રણ સબંધી કઠોળ, ખાદ્યતેલ અને ખાદ્ય તેલીબિયા માટે સેન્ટ્રલ ઓર્ડર નંબર એસઓ-2559(ઈ) તારીખ 30-9-2014ની વૈધાનિકતાને 30-9-2015ના બાદ સુધી વધારી

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન મંત્રીમંડળની બેઠકમાં આવશ્યક વસ્તુઓ અધિનિયમ 1955 અંતર્ગત લાગુ થનારા નિયંત્રણ સંબંધી કઠોળ, ખાદ્યતેલ અને ખાદ્ય તેલીબિયા માટે સેન્ટ્રોલ ઓર્ડર નંબર એસઓ-2559(ઈ) તા. 30-9-2014ની કાયદેસરતાને 30-9-2015ના બાદ સુધી વધારવાની મંજૂરી આપવામાં આવી. આ અવધિ 1 ઓક્ટોબર, 2015થી 30 સપ્ટેમ્બર, 2016 સુધી છે. આ આદેશથી રાજ્યોને સહાયતા થશે કે તેઓ આ આવશ્યક વસ્તુઓના વેપારને નિયંત્રીત કરી શકશે. અને આવશ્યક વસ્તુઓ અધિનિયમ 1955 અંતર્ગત પ્રભાવશાળી રીતે કાર્યવાહી કરી શકશે. રાજ્ય જમા ખોરી, અનૈતિક કારોબાર અને ફાયદો કમાવવા જેવી ગતિવિધિઓ પર અંકુશ લગાવવા માટે ભંડારણની સીમા, લાયસન્સની આવશ્યકતાઓ વગેરેને લાગુ કરી શકે છે. આદેશના વિસ્તારથી રાજ્યોને એ મદદ પણ મળશે કે તેઓ આ વસ્તુઓની ઘરેલું બજારમાં યોગ્ય ઉપલબ્ધતા સુનિશ્ચિત કરવા સંબંધિ સમસ્યાનો સામનો કરી શકશે અને કિંમતોને નિયંત્રિત કરી શકશે. સરકારે દાળ અને ડુંગળી જેવી આવશ્યક વસ્તુઓની કિંમતોમાં ઘટાડો લાવવા અને તેની ઉપલબ્ધતા વધારવા માટે અનેક નીતિઓ, પહેલો અને ઉપાયો કર્યા છે. અડદ અને અરહર દાળ વાયદા વ્યાપારને પ્રતિબંધિત કરાઈ ચૂક્યો છે. દાળની આયાત પર પ્રતિબંધ લગાવી દેવાયો છે તથા દાળની આયાત પર શૂન્ય શૂલ્ક લાગુ થઈ ગયો છે. દાળને મૂલ્ય સ્થિરિકરણ યોજનામાં પણ સામેલ કરવામાં આવી છે. ઘરેલુ બજારમાં દાળની ઉપલબ્ધતા વધારવા માટે 5000 ટન અડદ અને 5000 ટન અરહર આયાત કરવાનો આદેશ અપાઈ ચૂક્યો છે. આ આયાત ઝડપથી પહોંચી જશે જેનાથી કિંમતો ઓછી થઈ જશે.
પ્રધાનમંત્રીએ કોરોનાની રસી વિકસાવવા, દવાનું સંશોધન કરવા, નિદાન અને પરીક્ષણ કરવા અંગે ટાસ્ક ફોર્સ સાથે બેઠક કરી

પ્રધાનમંત્રીશ્રી નરેન્દ્ર મોદીએ ભારતના રસી વિકસાવવાના, દવા શોધવાના, નિદાન અને પરીક્ષણ કરવાના પ્રયાસોની હાલની સ્થિતિની વિગતવાર સમીક્ષા કરી હતી. ભારતમાં રસી બનાવતી કંપનીઓ એમની ગુણવત્તા, ઉત્પાદન ક્ષમતા અને આંતરરાષ્ટ્રીય સ્તરે કામગીરી માટે પ્રસિદ્ધ છે. અત્યારે આ કંપનીઓ રસી વિકાસ સંશોધનના પ્રાથમિક તબક્કામાં ઇનોવેટર્સ તરીકે આગળ આવી છે. એ જ રીતે ભારતીય શિક્ષાવિદો, વૈજ્ઞાનિકો અને સ્ટાર્ટ-અપ્સ પણ આ ક્ષેત્રમાં પથપ્રદર્શક છે. ભારતમાં અત્યારે 30થી વધારે રસીઓ કોરોના રસી વિકસાવવાનાં વિવિધ તબક્કામાં છે, જેમાંથી થોડી રસીઓ પરીક્ષણના તબક્કામાંથી પસાર થઈ રહી છે. એ જ રીતે દવાનો વિકાસ કરવા ત્રિપાંખિયો અભિગમ વિકસાવવામાં આવ્યો છે. પ્રથમ, હાલની દવાઓનો ઉપયોગ નવા ઉદ્દેશ માટે કરવો. આ કેટેગરીમાં ઓછામાં ઓછી ચાર દવાઓનું સંશ્લેષણ અને પરીક્ષણ થઈ રહ્યું છે. બીજું, નવી પ્રતિનિધિ દવાઓ વિકસાવવી અને અણુ કે પરમાણુને પ્રયોગશાળામાં વેરિફિકેશન સાથે અતિ સક્ષમ કમ્પ્યુટેશનલ અભિગમ સાથે જોડીને આગળ વધારવામાં આવે છે. ત્રણ, વાયરલવિરોધી ગુણો માટે પ્લાન્ટમાં અર્ક અને ઉત્પાદનોની ચકાસણી ચાલુ છે. નિદાન અને પરીક્ષણમાં કેટલીક શૈક્ષણિક સંશોધન સંસ્થાઓ અને સ્ટાર્ટઅપ્સે નવા ટેસ્ટ વિકસાવ્યાં છે, જે આરટી-પીસીઆર અભિગમ અને એન્ટિબોડી નિદાન એમ બંને પ્રકારની પ્રક્રિયા ધરાવે છે. આ ઉપરાંત દેશભરની પ્રયોગશાળાઓને એકબીજા સાથે જોડવાથી આ બંને પ્રકારનાં પરીક્ષણો માટેની ક્ષમતામાં મોટો વધારો થયો છે. ટેસ્ટિંગ માટે રિએજન્ટોને મોકલવાની સમસ્યાનું સમાધાન ભારતીય સ્ટાર્ટ-અપ્સ અને ઉદ્યોગના કન્સોર્ટિયાએ કર્યું છે, જેથી હાલની જરૂરિયાતો પૂર્ણ થઈ છે. અત્યારે આ ક્ષેત્રમાં લાંબા ગાળાના ઉદ્યોગને વિકસાવવા માટે રહેલી સંભવિતતા પર ભાર મૂકવામાં પણ આવ્યો છે. પ્રધાનમંત્રીએ આ સમીક્ષામાં એકેડમિયા, ઉદ્યોગ અને સરકારના એકમંચ પર આવવાના અભિગમને અસાધારણ ગણાવ્યો હતો, જેથી નિયમનકારક પ્રક્રિયા ઝડપી, પણ અસરકારક બને. પ્રધાનમંત્રી એવી ઇચ્છા વ્યક્ત કરી હતી કે, આ પ્રકારનું સંકલન અને ઝડપને સ્ટાન્ડર્ડ ઓપરેટિંગ પ્રોસીજર (એસઓપી)માં સામેલ કરવી જોઈએ. તેમણે ભાર મૂક્યો હતો કે, અત્યારે કટોકટીમાં જે શક્ય છે એ આપણા નિયમિત વૈજ્ઞાનિક કાર્યોનો ભાગ બને એવો પ્રયાસ કરવો જોઈએ. દવાનું સંશોધન કરવાની પ્રક્રિયામાં કમ્પ્યુટર સાયન્સ, કેમિસ્ટ્રી અને બાયોટેકનોલોજીના વૈજ્ઞાનિકો સંયુક્તપણએ કામ કરી રહ્યાં છે. આ અભિગમની પ્રશંસા કરીને પ્રધાનમંત્રીએ આ વિષય પર હેકેથોન યોજવાનું, કમ્પ્યુટર સાયન્સને પ્રયોગશાળામાં સંશ્લેષણ અને પરીક્ષણ સાથે જોડવાનું સૂચન કર્યું હતું. હેકેથોનમાંથી સફળ ઉમેદવારને એના વિચારને આગળ વધારવા અને મોટા પાયે અજમાવવા સ્ટાર્ટ-અપ્સ દ્વારા લઈ શકાશે. પ્રધાનમંત્રીએ ઉમેર્યું હતું કે, ભારતીય વૈજ્ઞાનિકો બેઝિકથી એપ્લાઇડ સાયન્સમાં નવીન અને અસલ રીતે ઉદ્યોગો સાથે ખભેખભો મિલાવીને કામ કરી રહ્યાં છે. આ બાબત ખરેખ આનંદદાયક છે. આગળ જતાં આપણો આ પ્રકારનો અસલ, સન્માનયુક્ત અને અર્થપૂર્ણ અભિગમ જળવાઈ રહેવો જોઈએ. પછી જ આપણે વિજ્ઞાનની દુનિયામાં શ્રેષ્ઠ દેશોની હરોળમાં સ્થાન મેળવી શકીશું.
પ્રધાનમંત્રીએ લોકોને તેલુગુ ભાષા દિવસની શુભેચ્છા પાઠવી.

પ્રધાનમંત્રી શ્રી નરેન્દ્ર મોદીએ લોકોને તેલુગુ ભાષા દિવસની શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું કે, “તેલુગુ ભાષા દિવસની શુભેચ્છાઓ. આજે આપણે તે બધાની પ્રશંસા કરીએ છીએ, જે તેલુગુને ખાસ કરીને યુવાનોમાં લોકપ્રિય બનાવી રહ્યા છે. હું મહાન ગિદુગુ વેંકટ રામામૂર્તિને પણ શ્રદ્ધાંજલિ આપું છું, જેમના વિચારો, લેખન અને સમાજ સુધારણાના પ્રયત્નોએ પેઢીઓ ઉપર કાયમી અસર છોડી છે.
ઓલ જમ્મુ એન્ડ કાશ્મીર પંચાયત પરિષદનું પ્રતિનિધિમંડળ પ્રધાનમંત્રીને મળ્યું

ઓલ જમ્મુ એન્ડ કાશ્મીર પંચાયત પરિષદના 30 સભ્યોનું પ્રતિનિધિમંડળ આજે 7 લોક કલ્યાણ માર્ગ પર પ્રધાનમંત્રી શ્રી નરેન્દ્ર મોદીને મળ્યું હતું. ઓલ જમ્મુ એન્ડ કાશ્મીર પંચાયત પરિષદ જમ્મુ અને કાશ્મીર રાજ્યનાં પંચાયતના સભ્યોની સર્વોચ્ચ સંસ્થા છે. આ સંસ્થા જમ્મુ અને કાશ્મીરમાં 4000 ગામનું પ્રતિનિધિત્વ કરે છે, જેમાં 4000 સરપંચ અને 29,000 પંચ સામેલ છે. આ પ્રતિનિધિમંડળનું નેતૃત્વ ઓલ જમ્મુ એન્ડ કાશ્મીર પંચાયત પરિષદના અધ્યક્ષ શ્રી શાફિક મીરે કર્યું હતું. પ્રતિનિધિમંડળના સભ્યોએ રાજ્ય સાથે સંબંધિત વિકાસના મુદ્દાઓ પર પ્રધાનમંત્રી સાથે વાત કરી હતી અને જણાવ્યું હતું કે કેન્દ્ર સરકાર રાજ્યને જે સહાય કરે છે તેના લાભ ગામડાઓ સુધી પહોંચતો નથી, કારણ કે દેશના અન્ય રાજ્યોની જેમ જમ્મુ અને કાશ્મીરની પંચાયતોનું સશક્તિકરણ થયું નથી. તેમણે એક આવેદનપત્ર પણ સુપરત કર્યું હતું. તેમણે પ્રધાનમંત્રીને ભારતના બંધારણમાં થયેલા 73મા અને 74મા સુધારાને જમ્મુ અને કાશ્મીરમાં લાગુ કરવાની વિચારણા હાથ ધરવા વિનંતી કરી હતી. આ બંને સુધારા સ્થાનિક સ્વરાજ્યની સંસ્થાઓ પંચાયત સાથે સંબંધિત છે. તેમણે રાજ્યમાં વહેલામાં વહેલી તકે પંચાયતો અને શહેરી સ્થાનિક સંસ્થાઓની ચૂંટણીઓ યોજવાની માગણી પણ કરી હતી. તેમણે જણાવ્યું હતું કે, વર્ષ 2011માં યોજાયેલી ચૂંટણીઓમાં મતદારોએ ઉત્સાહભેર મતદાન કર્યું હતું. આ બંધારણીય જોગવાઈઓ રાજ્યમાં લાગુ કરવાથી પંચાયતો ગ્રામીણ વિસ્તારોમાં મૂળભૂત વિકાસ સાથે સંબંધિત પ્રવૃત્તિઓ હાથ ધરવા સક્ષમ બનશે તેવું તેમણે જણાવ્યું હતું. સભ્યોએ આશા વ્યક્ત કરી હતી કે આ રીતે રાજ્યમાં વિકાસલક્ષી પ્રક્રિયાને વેગ મળશે અને રાજ્યના લોકો કેન્દ્ર સરકારની વિવિધ યોજનાઓનો લાભ લેવા સક્ષમ બનશે. પ્રતિનિધિમંડળે રાજ્યમાં પ્રવર્તમાન સ્થિતિ વિશે પ્રધાનમંત્રીને વાકેફ પણ કર્યા હતા. તેમણે રાષ્ટ્રવિરોધી પરિબળો દ્વારા શાળાઓને આગ ચાંપવાની ઘટનાની આકરાં શબ્દોમાં ટીકા કરી હતી. જમ્મુ અને કાશ્મીરમાં પાયાના સ્તરે જન પ્રતિનિધિત્વ કરતી સંસ્થાએ લોકતાંત્રિક સંસ્થાઓમાં અને દેશમાં લોકશાહી પ્રક્રિયામાં વિશ્વાસ મૂક્યો હતો. શ્રી શાફિક મીરે કહ્યું હતું કે, રાજ્યની મોટા ભાગની જનતા શાંતિ અને સન્માનપૂર્ણ જીવન ઇચ્છે છે. તેમણે જણાવ્યું હતું કે, સ્થાપિત હિતો યુવા પેઢીને ગેરમાર્ગે દોરે છે, તેમનો ઉપયોગ કરે છે અને તેમના ભવિષ્ય સાથે રમત રમે છે. તેમણે પ્રધાનમંત્રીને જમ્મુ અને કાશ્મીરમાં શાંતિ પુનઃસ્થાપિત કરવા વ્યક્તિગત પહેલ કરવા વિનંતી કરી હતી. પ્રધાનમંત્રીએ પ્રતિનિધિમંડળે ખાતરી આપી હતી કે કેન્દ્ર સરકાર તેમની માગ પર વિચાર કરશે. તેમણે જમ્મુ અને કાશ્મીરની વૃદ્ધિ અને વિકાસ તેમની પ્રાથમિકતા હોવાનો પુનરોચ્ચાર કર્યો હતો. તેમણે ઉમેર્યું હતું કે, મોટા ભાગના લોકો રહે છે એ ગ્રામીણ વિસ્તારનો વિકાસ રાજ્યના સંપૂર્ણ આર્થિક વિકાસમાં મહત્ત્વપૂર્ણ છે. તેમણે માનવતાવાદી અભિગમ અપનાવવા પર ભાર મૂક્યો હતો અને કહ્યું હતું કે, જમ્મુ અને કાશ્મીર રાજ્ય માટે કેન્દ્ર સરકારની વિકાસલક્ષી પહેલોના પાયામાં ‘વિકાસ’ અને‘વિશ્વાસ’ હંમેશા જળવાયેલા રહેશે.
પ્રધાનમંત્રીએ ભારત રત્ન ડો. બાબાસાહેબ આંબેડકરને તેમની જયંતીની નિમિતે શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભારત રત્ન ડો. બાબાસાહેબ આંબેડકરને તેમની જયંતી નિમિતે શ્રદ્ધાંજલિ પાઠવી. મહાન ડો. બાબાસાહેબ આંબેડકરને આંબેડકર જયંતી નિમિતે નમન કરતા પ્રધાનમંત્રીએ ટ્વીટ કર્યુ,“ સમાજના વંચિત વર્ગોને મુખ્ય પ્રવાહમાં લાવવા માટે તેમના દ્વારા કરાયેલો સંઘર્ષ આવનારી દરેક પેઢી માટે ઉદાહરણીય બની રહેશે.”